b'\n_START_ARTICLE_\nAuslese\n_START_PARAGRAPH_\nAuslese (tysk: udvalgt h\xc3\xb8st) er en tysk vinbetegnelse for vin af sent h\xc3\xb8stede druer, som er et niveau mere moden end Sp\xc3\xa4tlese inden for Pr\xc3\xa4dikatswein-kategorierne i den tyske vinklassifikation. Druerne plukkes fra udvalgte, meget modne klaser om efter\xc3\xa5ret (ultimo november/primo december) og skal h\xc3\xa5ndplukkes. Som hovedregel kan Auslese-vine kun laves i de bedste h\xc3\xb8st\xc3\xa5r, der har v\xc3\xa6ret tilstr\xc3\xa6kkeligt varme. En mindre del af druerne kan v\xc3\xa6re inficeret med \xc3\xa6del r\xc3\xa5ddenskab i nogle regioner, om end dette aldrig dominerer vinens karakter. Normalt bliver Rheingau-huset Schloss Johannisberg regnet for det, der opdagede Sp\xc3\xa4tlese- og Auslese-vin i 1787._NEWLINE_Ofte bliver Auslesen betragtet som en tysk dessertvin, is\xc3\xa6r de vine, der er lavet af botrytis-inficerede klaser, om end den ikke er s\xc3\xa5 s\xc3\xb8d som dessertvinene Eiswine, Beerenauslese (BA) eller Trockenbeerenauslese (TBA).'